CELEX: 32011R0881
Language: el
Date: 2011-09-02 00:00:00
Title: Εκτελεστικός κανονισμός (ΕΕ) αριθ. 881/2011 της Επιτροπής, της 2ας Σεπτεμβρίου 2011 , για την τροποποίηση του κανονισμού (ΕΚ) αριθ. 1137/2007 όσον αφορά τη σύνθεση της πρόσθετης ύλης του παρασκευάσματος Bacillus subtilis DSM 17299 (κάτοχος αδείας Chr. Hansen A/S) και τη χρήση του σε ζωοτροφές που περιέχουν μυρμηκικό οξύ  Κείμενο που παρουσιάζει ενδιαφέρον για τον ΕΟΧ

3.9.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 228/9
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 881/2011 ΤΗΣ ΕΠΙΤΡΟΠΉΣ
   της 2ας Σεπτεμβρίου 2011
   για την τροποποίηση του κανονισμού (ΕΚ) αριθ. 1137/2007 όσον αφορά τη σύνθεση της πρόσθετης ύλης του παρασκευάσματος Bacillus subtilis DSM 17299 (κάτοχος αδείας Chr. Hansen A/S) και τη χρήση του σε ζωοτροφές που περιέχουν μυρμηκικό οξύ
   (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1831/2003 του Ευρωπαϊκού Κοινοβουλίου και του Συμβουλίου, της 22ας Σεπτεμβρίου 2003, για τις πρόσθετες ύλες που χρησιμοποιούνται στη διατροφή των ζώων (1), και ιδίως το άρθρο 13 παράγραφος 3,
   Εκτιμώντας τα ακόλουθα:
   
               (1)
            
            
               Το παρασκεύασμα Bacillus subtilis DSM 17299, το οποίο ανήκει στην κατηγορία πρόσθετων υλών «ζωοτεχνικές πρόσθετες ύλες», εγκρίθηκε για δέκα χρόνια ως πρόσθετη ύλη για χρήση σε κοτόπουλα πάχυνσης με τον κανονισμό (ΕΚ) αριθ. 1137/2007 της Επιτροπής (2).
            
         
               (2)
            
            
               Σύμφωνα με το άρθρο 13 παράγραφος 3 του κανονισμού (ΕΚ) αριθ. 1831/2003, ο κάτοχος της άδειας πρότεινε την αλλαγή των όρων της έγκρισης του Bacillus subtilis DSM 17299 ώστε να τροποιηθεί η σύνθεση της πρόσθετης ύλης, με την αύξηση της ελάχιστης συγκέντρωσης, και για να επιτραπεί η χρήση της σε ζωοτροφές για κοτόπουλα πάχυνσης που περιέχουν μυρμηκικό οξύ. Η αίτηση συνοδευόταν από τα σχετικά δικαιολογητικά. Η Επιτροπή διαβίβασε την αίτηση στην Ευρωπαϊκή Αρχή για την Ασφάλεια των Τροφίμων (στο εξής «η Αρχή»).
            
         
               (3)
            
            
               Η Αρχή, στη γνώμη που εξέδωσε στις 15 Μαρτίου 2011, κατέληξε στο συμπέρασμα ότι η αύξηση της ελάχιστης συγκέντρωσης από 1,6×109 σε 1,6 ×1010 CFU/g δεν αναμένεται να δημιουργήσει νέους κινδύνους και ότι η τροποποιημένη σύνθεση είναι συμβατή με το μυρμηκικό οξύ. Η Αρχή επαλήθευσε επίσης την έκθεση για τη μέθοδο ανάλυσης της πρόσθετης ύλης ζωοτροφών, η οποία υποβλήθηκε από το κοινοτικό εργαστήριο αναφοράς που συστάθηκε με τον κανονισμό (ΕΚ) αριθ. 1831/2003.
            
         
               (4)
            
            
               Πληρούνται οι όροι που προβλέπονται στο άρθρο 5 του κανονισμού (ΕΚ) αριθ. 1831/2003.
            
         
               (5)
            
            
               Συνεπώς, ο κανονισμός (ΕΚ) αριθ. 1137/2007 πρέπει να τροποποιηθεί αναλόγως.
            
         
               (6)
            
            
               Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
   Άρθρο 1
   Το παράρτημα του κανονισμού (ΕΚ) αριθ. 1137/2007 τροποποιείται σύμφωνα με το παράρτημα του παρόντος κανονισμού.
   Άρθρο 2
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
   
      Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
      Βρυξέλλες, 2 Σεπτεμβρίου 2011.
      
         
            Για την Επιτροπή
         
         
            Ο Πρόεδρος
         
         José Manuel BARROSO
      
   
   
      (1)  ΕΕ L 268 της 18.10.2003, σ. 29.
   
      (2)  ΕΕ L 265 της 2.10.2007, σ. 5.
   
      ΠΑΡΑΡΤΗΜΑ
      Το παράρτημα του κανονισμού (ΕΚ) αριθ. 1137/2007 αντικαθίσταται από το ακόλουθο κείμενο:
      
         
            «ΠΑΡΑΡΤΗΜΑ
            
                        Αριθμός αναγνώρισης της πρόσθετης ύλης
                     
                     
                        Όνομα του κατόχου της άδειας
                     
                     
                        Πρόσθετη ύλη
                     
                     
                        Σύνθεση, χημικός τύπος, περιγραφή, μέθοδος ανάλυσης
                     
                     
                        Είδος ή κατηγορία ζώου
                     
                     
                        Μέγιστη ηλικία
                     
                     
                        Ελάχιστη περιεκτικότητα
                     
                     
                        Μέγιστη περιεκτικότητα
                     
                     
                        Άλλες διατάξεις
                     
                     
                        Λήξη της περιόδου ισχύος της άδειας
                     
                  
                        Μονάδες δραστικότητας (CFU) ανά kg πλήρους ζωοτροφής με περιεκτικότητα σε υγρασία 12 %
                     
                  
                        
                           Κατηγορία ζωοτεχνικών πρόσθετων υλών. Λειτουργική ομάδα: σταθεροποιητές της χλωρίδας των εντέρων
                        
                     
                  
                        4b1821
                     
                     
                        Chr. Hansen A/S
                     
                     
                        
                           Bacillus subtilis
                        
                        DSM 17299
                     
                     
                        
                                     
                                 
                                 
                                    
                                       Σύνθεση πρόσθετης ύλης:
                                    
                                    Παρασκεύασμα του Bacillus subtilis DSM 17299 που περιέχει τουλάχιστον 1,6 × 1010 CFU/g πρόσθετης ύλης
                                 
                              
                                     
                                 
                                 
                                    
                                       Χαρακτηρισμός της δραστικής ουσίας:
                                    
                                    Συγκέντρωση σπορίων Bacillus subtilis DSM 17299
                                 
                              
                                     
                                 
                                 
                                    
                                       Μέθοδος ανάλυσης
                                        (1):
                                    Μέθοδος καταμέτρησης εξάπλωσης σε τρυβλία με χρήση tryptone soya agar και προθέρμανση των δειγμάτων ζωοτροφής
                                 
                              
                     
                        Κοτόπουλα προς πάχυνση
                     
                     
                        —
                     
                     
                        8 × 108
                        
                     
                     
                        1,6 × 109
                        
                     
                     
                        
                                    1.
                                 
                                 
                                    Στις οδηγίες χρήσης της πρόσθετης ύλης και του προμείγματος πρέπει να αναφέρεται η θερμοκρασία αποθήκευσης, η διάρκεια αποθήκευσης και η σταθερότητα έναντι σχηματισμού συσσωματωμάτων.
                                 
                              
                                    2.
                                 
                                 
                                    Επιτρέπεται η χρήση σε ζωοτροφές που περιέχουν ένα από τα ακόλουθα κοκκιδιοστατικά: δικλαζουρίλη, αλοφουγινόνη, ροβενιδίνη, δεκοκινάτη, ναρασίνη/ νικαρβαζίνη, νατριούχος λασαλοσίδη, εναμμώνια μαδουραμικίνη, νατριούχος μονεσίνη, ναρασίνη, νατριούχος σαλινομυκίνη, νατριούχο σεμδουραμυκίνη.
                                 
                              
                                    3.
                                 
                                 
                                    Αποδείχτηκε η συμβατότητα της εν λόγω πρόσθετης ύλης με το μυρμηκικό οξύ.
                                 
                              
                     
                        22 Οκτωβρίου 2017
                     
                  
      
      
         (1)  Πληροφορίες σχετικά με τις αναλυτικές μεθόδους διατίθενται στην ακόλουθη διεύθυνση του κοινοτικού εργαστηρίου αναφοράς: http://irmm.jrc.ec.europa.eu/EURLs/EURL_feed_additives/Pages/index.aspx»